Íslensku jólasveinarnir þrettán eru öllum Íslendingum kunnir en bandaríski jólasveinninn , Santa Claus , hefur smitað þá íslensku af fatavali sínu . En hvað með önnur lönd ? Er jólakötturinn til í fleiri löndum eða er jólageitin allsráðandi ? Íslenskir jólasveinar tengjast hinu íslenska sveitalífi eins og það var á 19. öldinni , enda koma flest nöfnin þaðan þegar Jón Árnason safnaði þjóðsögunum saman . Það voru nú ekki allir sammála því að þeir voru þrettán og héldu sumir fram að þeir væru átta , níu eða fjórtán . En þrettán eru þeir í dag og er það að mestu Jóhannesi úr Kötlum að þakka , þegar hann gaf út jólakver sitt Jólin koma , sem myndskreytt var með myndum eftir Tryggva Magnússon . Eru þeir jólasveinar ýmist hrekkjalómar eða þjófar og hafa þeir sennilega lært eitthvað af foreldrum sínum , tröllskessunni Grýlu og Leppalúða . Father Christmas er jólasveinn Bretlandseyja . Hann er að mörgu líkur hinum bandaríska jólasveini , en í stað þess að klæðast rauðu og hvítu er hann oft klæddur í grænt og ekki er mjólkurglas eða smákökur skildar eftir líkt og í Bandaríkjunum . Í stað þess er skilið eftir jólaglögg eða sérrý , jólabaka ( minced pie ) , kexkökur , súkkulaði eða jafnvel gulrót fyrir hreindýrin hans . Í nútímahúsum sem ekki hafa skorstein , þá notar hann galdralykil sem opnar allar dyr . Father Christmas er jólasveinn Bretlandseyja . Jólanissarnir í Danmörku og hinum Norðurlöndunum eru litlir dvergar , ekki mikið hærri en 90 cm á hæð með mikið , sítt skegg og klæðast litríkum fötum . Dvergarnir vernda börn og dýr frá illsku og óhöppum . Þeir eru þekktir fyrir að hjálpa við heimilisverkin á bóndabæjum en þeir eru skapstyggir . Ef þeir verða reiðir eru þeir líklegir til þess að fara í ham og stríða fólki eða jafnvel drepa húsdýr . Hann gefur börnum gjafir og notar dyrnar til þess að komast inn í húsin . Börn skilja eftir hafragraut með smjöri handa honum svo hann fái eitthvað að borða . Hann er oft sýndur með svín sér við hlið . Talið er að þessi hefð sé frá því fyrir tíma kristninnar á Norðurlöndunum . Menn klæðast geitabúning og fara um bæinn og syngja , leika leikrit og stríða fólki . Í Svíþjóð trúði fólk því að jólageitin væri ósýnileg vera sem kæmi um jól og sá til þess að jólaundirbúningurinn væri á réttu róli . Á 19. öld breyttist hlutverk geitarinnar og fór hún að bera út gjafir til fólks . Íslendingar þekkja geitina sennilega mest frá IKEA . Jólageitin góða . Svarti-Pétur er förunautur Sankti Nikulásar í Hollandi , er hálfgerður trúður og þeir fara saman um bæi og borgir og gefa krökkum nammi og gjafir . Talið er að Sankti Nikulás hafi farið um með djöful í keðju sér við hlið í eldri sögum um hann og er ein kenningin að Svarti-Pétur sé þaðan kominn . Yfirleitt er hvít manneskja klædd upp sem svört og hefur þessi hefð hlotið mikla gagnrýni upp á síðkastið , þó flestir Hollendingar séu ekki sammála um rasisma sé um að ræða heldur saklausa hefð . Danny er frá Suður-Afríku og er sagður hafa verið drepinn af geðveikri ömmu sinni eftir að hann stal smákökunum áður en jólasveinninn kom . Hann er sagður ásækja ganga á heimilum og verslunarmiðstöðvar fyrir jólin til að hræða krakka frá því að borða jólasmákökurnar svo jólaandinn verði sem bestur um jólin .